**DKE 8. A IN B: NAVODILA ZA DELO DOMA (20. april – 24. april 2020)**

Ozdravljeni, osmošolci.

Pred vami je še zadnji teden, ko boste nadaljevali in nato do **24. aprila** zaključili s pisanjem dnevnika.

Ponovno obnovim nekaj bistvenih poudarkov:

* Novic naj bo vsaj 17.
* Vsaj 1 novica iz področja politike, 1 iz gospodarstva, 1 iz športa ter 1 iz kulture.
* O vsaki novici zapišite tak povzetek, da bo jasno, o čem novica govori.
* Novici dopišite vir.
* Zelo pomembno: vsaka novica naj ima vaš komentar – kaj si vi o tem dogodku mislite. (komentar: To je slabo. ali To je zanimivo. je preskromen).
* Ne pozabite na zaključni komentar (10 povedi).
* Priporočam, da pred oddajanjem izdelka še enkrat preberete celotna navodila (gradivo drugega tedna).
* **IZDELEK, KI BO OCENJEN, ODDATE DO 24. APRILA. Kriterije že imate v navodilih za izdelavo dnevnika.**

Če kjer koli naletite na težave, mi pišite.

**O načinu izvedbe naslednjih dveh ur etike sem vam že pisala na elektronsko pošto, zato bistvene informacije samo ponovim:**

Od 17. do 24. aprila je možen ogled dokumentarca **Žejni svet**. Ogled filma bo vaša obveznost pri DKE v prihodnjem tednu in prvem tednu po prvomajskih počitnicah.

## Podatki o ogledu filma:

**Kaj:** 90-minutni dokumentarni film Žejni svet Yann Arthus-Bertranda. Film ima slovenske podnapise.

* **Kje si ga ogledate:** na [povezavi](https://video.arnes.si/portal/asset.zul?id=u24apoMYhLZUWFYpoVs4R1Li) na portalu Arnes Video. Povezava bo aktivna ob začetku predvajanja filma. Ni se potrebno prijavljati ali registrirati.
* **Kdaj:** od 17. 4. 2020 do 24. 4. 2020.
* **Zakaj:** ker je Slovenija zaenkrat še tako bogata država, da čisto pitno vodo zlivamo v straniščne školjke.
* **Ker dokumentarec traja 2 šolski uri, v prvem tednu po prvomajskih počitnicah ne boste dobili dodatne zaposlitve. Takrat vam bom samo pošiljala vaše ocenjene dnevnike.**

To je snov, ki sodi med spreminjanje in tegobe sodobnega sveta, zato jo lahko smiselno uvrstimo med naše ure pouka DKE. **Vaša naloga je**, da si kadar koli med 17. in 24. aprilom ogledate dokumentarec. V zvezek zapišite njegov naslov. Najprej povzemite vsebino (o čem govori). Nato pa dodajte še lastno razmišljanje o težavah, rešitvah.., ki so bile izpostavljene. Nekomu se bo zdelo nekaj stavkov dovolj, drugi lahko zapišete daljše razmišljanje. Odločitev je tokrat vaša.

Vesela bom, če mi boste poslali vaša razmišljanja (ni obvezno).

Več o dokumentarcu si lahko preberete na tej povezavi: <http://arnes.splet.arnes.si/vabimo-vas-k-ogledu-dokumentarnega-filma-zejni-svet-yanna-arthus-bertranda/>

Želim vam prijeten teden.

Darja Gorup